અમદાવાદ : અમદાવાદ સહિત પાંચ રાજયમાં સોનીઓની માહિતી મેળવીને કરોડો રૂપિયાની ખંડણી ઉઘરાવનાર વિશાલ ગોસ્વામી અમદાવાદ ક્રાઈમ બ્રાન્ચના હાથે દસ માસ અગાઉ પકડાયો હતો, જેમાં વિશાલ ગોસ્વામીએ માત્ર અમદાવાદના ઘનાઢ્ય સોની વેપારીઓ પાસેથી આશરે આઠથી દસ કરોડની ખંડણી મેળવી હોવાનું ક્રાઈમ બ્રાન્ચની તપાસમાં બહાર આવ્યું હતું. વિશાલ ગોસ્વામીના બે ભાઈઓ જામીન પર મુકત થઈ ગયા બાદ સરકારે ખાસ સરકારી વકીલ તરીકે ચેતન કે. શાહની નિમણૂક કરી છે.